**Anunț public de selecție Expert social media**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează un Anunț public de selecție a unui *expert social media*, cu posibilitatea depunerii candidaturilor în perioada 2 septembrie august - 9 septembrie 2022.

**Expert social media**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: 40 de ore/săptămână**

**Descrierea postului**

Expertul social media contribuie la sporirea vizibilității programului „Timișoara - Capitală Europeană a Culturii 2023” în mediul online la nivel național și internațional și asigură comunicarea eficientă a asociației în exterior, monitorizarea și stocarea informației din mediul online despre impactul programului capitalei culturale europene și vizibilitatea proiectelor din program.

**Cerințe față de deținătorul funcției**

* persoană creativă, serioasă, punctuală și organizată;
* simț estetic dezvoltat;
* cunoaște bine și vorbește fluent limba engleză pentru a putea redacta texte în limba română și limba engleză;
* folosește calculatorul în activitatea zilnică şi posedă cunoștințe la nivel avansat a MS Office, Windows şi internet;
* posedă cunoştinţe în domeniile Marketing, Social Media, PR;
* posedă cunoștințe în domeniul  SEO;
* are experiență în utilizarea platformelor sociale și în realizarea de conținut pentru acestea;
* comunică bine în echipă pentru colectarea de informații și crearea de conținut;
* orientat spre găsirea de soluții;
* disponibilitate pentru program prelungit în activitatea asociației.

**Sarcini specifice**

* planifică și redactează conținutul pe care asociația urmează să îl comunice în mediul online;
* gestionează toate canalele de Social Media ale asociației (Instagram, Facebook, YouTube, Google, Twiter etc) și adaptează conținutul pentru aceste canale;
* monitorizează postările și interacționează cu utilizatorii, răspunde la solicitări și alte tipuri de mesaje;
* monitorizează feedback-ul stakeholderilor și menține un contact strâns cu aceștia;
* contribuie la strategia de comunicare și promovare a campaniilor online;
* măsoară periodic performanțele campaniilor online și aduce îmbunătățiri;
* alte sarcini în domeniul marketingului și comunicării stabilite de conducerea executivă a asociației.

**Relații ierarhice în cadrul organizației**

* se subordonează Directorului executiv al asociației și, după caz, Managerului de Operațiuni, respectiv Directorului de comunicare;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 09.09.2022, ora 23:59 (ora României). Interviurile vor avea loc în intervalul 12.09.2022-13.09.2022. Vor fi invitate la interviu doar personale care au depus dosarul de candidatură complet.